पीटीआई का डिमोशन करने से तकरार के बाद विभाग सफाई देने में लगा रहा
29 दिसंबर को प्रकाशित
भास्कर संवाददाता | बांसवाड़ा
माध्यमिकशिक्षा विभाग में शारीरिक शिक्षकों के प्रमोशन और डिमोशन के मामले को लेकर शारीरिक शिक्षक संगठन और शिक्षा विभाग के बीच तकरार तेज हो गई है। शिक्षा विभाग के डीईओ ने इस बात से इनकार किया है कि शारीरिक शिक्षकों का डिमोशन नहीं किया है, उन्हें थर्ड ग्रेड शारीरिक शिक्षक के पद पर समायोजन किया है। संगठन का कहना है कि जब काम थर्ड ग्रेड की जगह पर करना है, तो सेकंड ग्रेड कहां से हुए।
शिक्षा विभाग के डीईओ पाटीदार ने बताया कि जिस पदों को लेकर डिमोशन की बात कही जा रही है, ऐसा नहीं है। शाला दर्पण की फीडिंग और स्टाफिंग पैटर्न के तहत समायोजन किया गया है। जिसके तहत सेकंड ग्रेड के पद ज्यादा हो गए थे, तो थर्ड ग्रेड के पद सरप्लस हो रहे थे। इसी वजह से समायोजन किया गया है। इसमें किसी भी शारीरिक शिक्षक का डिमोशन नहीं किया गया है। गौरतलब है कि शिक्षा विभाग में 159 सेकंड ग्रेड शारीरिक शिक्षकों को थर्ड ग्रेड की जगह पर शाला दर्पण में दिखाया गया है, तो इसके साथ ही निदेशालय से भी आदेश हो चुके है।
यहमहज दिखावा
दूसरीओर शारीरिक शिक्षक संगठन का दावा है कि विभाग यह केवल दिखावा कर रहा है, और महज कहने की बात है। प्रांतीय उपसभाध्यक्ष नरेंद्र त्रिवेदी ने बताया कि भले ही विभाग कह रहा हो कि डिमोशन नहीं किया है, हकीकत में डिमोशन ही है। वर्किंग तो तृतीय श्रेणी शारीरिक शिक्षक की जगह पर करनी है। ऐसे में यह कैसे कहा जा सकता है कि हम सेकंड ग्रेड हैं।
hin_Deva hin_Deva bho_Deva hin_Deva hin_Deva hne_Deva hin_Deva